13. ΑΝΑΓΚ. ΝΟΜΟΣ 3112 της 2 Ιουν. 1942/4 Ιουλ. 1945 Περί προσθήκης διατάξεών τινων εις τον Α.Ν. 2803/41 «περί Στρατιωτικού Ποινικού Κώδικος». Άρθρον 1 1.Η προσωπική εργασία των εις οιανδήποτε ποινήν, στερητικήν της ελευθερίας, καταδικασθέντων ή καταδικαζομένων είναι υποχρεωτική, παρέχεται δε αύτη, είτε εντός των φυλακών είται και εκτός αυτών προς εκτέλεσιν στρατιωτικών έργων. 2.Δια την υπό τούτων παρεχομένην εργασίαν δύναται, δι’ αποφάσεως του αρμοδίου Υπουργού να καθορισθή αμοιβή, ήτις όμως δεν πρέπει να είναι μεγαλειτέρα των 3/4 των αποδοχών, ας θα απελάμβανον ούτοι τελούντες εν υπηρεσία. Μέρος της αμοιβής ταύτης, οριζόμενον εκάστοτε υπό του αρμοδίου Υπουργού, καταβάλλεται εις χείρας του παρέχοντος την εργασίαν καταδίκου, το δε υπόλοιπον αυτής, παρακρατούμενον, αποδίδεται αυτώ κατά την αποφυλάκισίν του. Άρθρα 2-3 (Κατηργήθησαν υπό του άρθρ. 9 Α.Ν. 493/1945 (κατωτ. αρ. 15). Άρθρον 4 1.Κατηργήθη υπό του άρθρ. 9 Α.Ν. 493/1945. 2.Ο Υπουργός της Αεροπορίας δύναται δια διαταγής του να ιδρύση παρ’ εαυτώ ή και εις τας υπ’ αυτόν Μονάδας Έκτακτα Στρατοδικεία δια τους ανήκοντας εις την Αεροπορίαν. Άρθρον 5 (Κατηργήθη υπό του άρθρ. 9 Α.Ν. 493/1945). Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 